als_Latn dik_Latn sag_Latn
Unë nuk kam besim se drejtësia do të zbardhë atë që kryeministri e tha sot si “vetëm hetimi i plotë dhe nxjerrja e përgjegjësive ligjore të kujtdo qoftë mund ta çlirojnë edhe publikun por edhe politikën.” Nuk e besoj sepse vet kryeministri na ka thënë vazhdimisht të paktën 9 muajt e fundit se sistemi ynë i drejtësisë është një “Lazarat i shtrirë në gjithë vendin, me një pandëshkueshmëri që ia ka garantuar vetes. Ky është në Lazarat real dhe Lazarati më i rrezikshëm (..) që mbjell pasiguri dhe terror duke bashkëpunuar, duke marrë para e duke lëshuar rrugëve kriminelët…”
Ky sistem sot ka nisur punën duke thirrur, si kurrë më herët, Kryetarin e Kuvendit, Kryeministrin, Ministrin e Brendshëm..pas kësaj i bie me thënë: etj. Kupola e shtetit ka qenë e thirrur nga prokuroria. Çfarë kanë thënë aty? ..për momentin dimë se ç’kanë thënë këto ditë në kuvend e intervista dhe ç’kanë thënë sa dolën nga prokuroria.
Kryetari i Kuvendit dhe Ministri i Brendshëm atë çka denoncon Doshi e quajnë “farsë të turpshme dhe i bëjnë thirrje prokurorisë ta zbardhë”
Deputeti Mark Frroku, që sipas intervistës së dje të Doshit në Top Channel e ka informuar për atentatin që po përgatitej, sot ka thënë se nuk ka dijeni.
Kryeministri i Shqipërisë kur ka dalë nga Prokuroria u ka thënë gazetarëve “Publiku është marrë peng nga kjo histori, me personazhe politike dhe gangster të cilët aktrojnë në bazë të një skenari që pas serisë së djeshme në parlament, ka vendosur në rolin e protagonistit kryesor të filmit edhe ish-kryeministrin”
Pra ç’ka thënë në derë të prokurorisë kupola drejtuese e shtetit është: ose Tom Doshi është mitoman, ose i çmendur, ose aktor në një komplot kolosal të cilin, TË GJITHË këta SË BASHKU kërkojnë nga prokuroria që TA ZBARDHË…
Në ç’ngjyrë të së bardhës e duan? Sepse sido që shkojë hetimi në prokurori, çështja do të kalojë nga “Lazarati”- siç jemi mësuar të dëgjojmë të quhet sistemi i drejtësisë nga zoti Rama.
E gjithë kjo prezencë dhe pompozitet nuk ka tjetër qëllim vetëm vendosjen sa më shpejt të kapakut të pusetës së hapur papritur nga deputeti socialist deri javën e shkuar. “Tashmë e ka drejtësia”!
Po ç’tha deputeti Doshi ndryshe nga ç’i thonë në kuvend njeri – tjetrit deputetët? Asgjë të re. Siç edhe doli dje, ish kryeministri Berisha ia ka thënë në seancë plenare, para kamerave e mikrofonëve LIVE se kanë dashur ta vrasin. Askush nuk u morr me këtë deklaratë. As mediat. Sepse me kast kjo klasë politike të parën dhe të vetmen punë që ka bërë mirë është zhvleftësimi i fjalës. Më tej, të gjithë të akuzuarit nga Tom Doshi spërkatën dynjanë me emra e krime të të gjitha llojeve…
Përfundimi?
Sot Tom Doshi është fill i vetëm në akuzat e tij. Dashamirësit ndoshta e marrin për të marrë. Kjo do të qe zgjidhja e artë në fakt.
Toma është gënjeshtar. As kjo nuk është e keqe si zgjidhje.
Problem do të jetë teoria e komplotit, që u artikulua sot nga krerët e shtetit pasi dolën nga prokuroria. Sfida që i kanë lëshuar prokurorisë (edhe pse ishte kjo e fundit që i ftoi) është të zbardhë komplotin e organizuar nga Berisha! Kështu nisi, “erdhi” si brum në Kuvend, studio e intervista televizive, veshur me emra familjarësh të kryeministri dhe u poq sot nga ata që drejtojnë shtetin. Ata “aktorë, gangsterë, skenarë” e të tjera “poste” të cituara nga Rama presin që të mbushen nga porkuroria me emra e mbiemra konkretë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn